མེའི་སྣང་བ་ཞེས་
བྱ་བ་བཞུགས་སོ།།
༄༅། །ན་མོ་གུ་རུ་བཛྲ་དྷཱ་ར་ཡ། འདིར་སྔགས་ཀྱི་དོགས་པ་འགའ་ཞིག་བརྗེད་
བྱང་དུ་འགོད་པ་སྤོས་མེའི་སྣང་བ་ཞེས་བྱ་བ་བྲི་བར་བྱའོ༎ དེ་ལ་སྔགས་ཀྱི་འཇུག་སྒོ་
དབང་ཡིན་པར་གསུངས་པ་དེ། སྔགས་ཀྱི་ཐེག་པའི་འཇུག་སྒོ་གསུངས་པ་ཡིན་ཏེ། དབང་
མ་ཐོབ་པར་ཐོས་སོགས་ཀྱིས་ཞུགས་མི་ཆོག་པའི་ཕྱིར། དེས་ན་དབང་གི་ངོ་བོ་བདེ་སྟོང་
གི་ཡེ་ཤེས་སུ་གསུངས་པ་དེ། དབང་ཐོབ་ཚད་ཐམས་ཅད་ལ་གསུངས་པ་མིན་དགོས་
པས༑ དེ་དང་དེ་ཐོབ་པར་མོས་པ་ཡིད་བྱེད་ཙམ་འཇོག་གམ་དཔྱད། དབང་དེ་སྤྱིར་སྔགས་
ཀྱི་འཇུག་སྒོ་ཡིན་ཀྱང་ཁྱབ་པ་མེད་དེ། སྔགས་ཀྱི་རྟོགས་པ་མཐོན་པོ་ཅན་དབང་མ་ཐོབ་པ་
ཡོད་པའི་ཕྱིར། དེས་ན་སྤྱི་དོན་དུ་མཚན་ཉིད་ལ་རིགས་གནས་སྦྱར་བ་ཡིན་ནམ་སྙམ་སྟེ་
དཔྱད༑ རས་བྲིས་ཀྱི་དཀྱིལ་འཁོར་དཀྱིལ་འཁོར་ཡིན་བྱས་ན་རས་བྲིས་ཀྱི་ལྷ་སྐུ་ལྷ་སྐུ་
ཡིན་ཟེར་དགོས་པའི་ཚིག་འཁྲི་འཇུག་ཀྱང་། མིན་བྱས་ན་ཡང་སངས་རྒྱས་བསྐྱངས་ཀྱིས་
ལྷ་སྐུ་ལ་བརྟེན་ནས་ཐ་སྙད་འཇོག་ཚུལ་གསུངས་པས་གནོད་དམ་སྙམ་སྟེ་དཔྱད། དཀྱིལ་
འཁོར་ཕྱི་མ་གསུམ་མིང་བཏགས་པ་ཙམ་ཡིན་ཞེས་གུང་ཐང་རིན་པོ་ཆེས་གསུངས་པས་
སྔ་མ་དཀྱིལ་འཁོར་དུ་བཞེད་པ་འདྲ་སྙམ། ཐབས་སྒྱུ་མའི་སྐུ་རྩལ་དུ་འདོན་པ་ཕ་རྒྱུད་ཤེས་
རབ་འོད་གསལ་རྩལ་དུ་འདོན་པ་མ་རྒྱུད་དེ་དེ་གཉིས་འགལ། བདེ་སྟོང་གི་ཡེ་ཤེས་གཙོ་

390
གསང་སྔགས་རྡོ་རྗེ་ཐེག་པའི་ས་ལམ་གྱི་རྣམ་གཞག་གཅེས་བཏུས།
བོར་སྟོན་པ་གཉིས་མེད་ཀྱི་རྒྱུད་དེ་བླ་མེད་ལ་དེས་ཁྱབ་གསུངས་པས། འོ་ན་བླ་མེད་ཡིན་
ན་མ་རྒྱུད་ཡིན་པས་ཁྱབ་པར་ཐལ། དེ་ཡིན་ན་བདེ་སྟོང་གཙོ་བོ་སྟོན་པས་ཁྱབ་པའི་ཕྱིར།
རྟགས་ཁས། བྱས་ན་ཅི་ཟེར། སྤྱི་དོན་དུ་གཉིས་ཀ་བདེ་སྟོང་རྩལ་དུ་འདོན་ཀྱང་། སྒྱུ་མའི་
སྐུ་རྩལ་དུ་འདོན་མི་འདོན་གྱི་ཁྱད་ཕྱེ་བ་ཁས་ལེན་བདེའམ་སྙམ། འོན་ཀྱང་རྗེ་བླ་མས། སྒྱུ་
གཉིས་
འོད་གཉིས་ལ་རྩལ་དུ་འདོན་མི་འདོན་གྱིས་ཕ་མའི་རྒྱུད་ལ་སོ་སོར་བཞག་ནས།
མེད་ཀྱི་སྐབས་བདེ་སྟོང་གཙོ་བོར་སྟོན་གསུངས་པ་ལས་རྩལ་དུ་འདོན་མ་གསུངས་པས་
ཁྱད་ཅིག་ཡོད་པ་འདྲ་བས་དཔྱད། བདེ་སྟོང་གི་ཡེ་ཤེས་དང་འོད་གསལ་གཉིས་གནས་
སྐབས་ཙམ་མ་གཏོགས་ཤེས་རབ་ཀྱི་ཆའི་གཙོ་བོ་ཡིན་པ་ལ་ཁྱད་མེད་པས། དེའི་སྒོ་ནས་
ཁྱད་འབྱེད་པ་ནི་མིང་ཙམ་ལ་རེ་བའོ༎ བརྗོད་བྱ་དོན་གྱི་རྒྱུད་སོགས་ནི་མིང་བཏགས་པ་
ཡིན་གྱི་རྒྱུད་མ་ཡིན་ཏེ། མདོ་རྒྱུད་གང་རུང་ཡིན་ན་བཀའ་ཡིན་དགོས་པའི་ཕྱིར། རྒྱུད་ལ་
རྗོད་བྱེད་ཚིག་གི་རྒྱུད་ཡིན་པས་ཁྱབ་སྙམ། བསྐྱེད་རིམ་གྱི་མཚན་ཉིད་ལ་སྐྱེ་ཤི་བར་དོ་ཅི་
རིགས་དང་རྣམ་པ་མཐུན་པར་སྒོམ་པ་ཞེས་གསུངས་པ་གཙོ་བོ་ལ་དགོངས་པ་ཡིན།
ཚོགས་ཞིང་སོགས་གཞན་རྣམས་དེའི་ཡན་ལག་ཡིན་པས་བསྐྱེད་རིམ་ཡིན་ཟེར་དགོས་
པ་འདྲ་བས་དཔྱད། བླ་མེད་ཀྱི་སྔགས་ལམ་ལ་ཞུགས་པའི་ཚད་རིགས་ངེས་ལ་ཟུང་འཇུག་
གི་གོ་འཕང་འཐོབ་འདོད་ཀྱི་སེམས་བསྐྱེད་རྒྱུད་ལ་སྐྱེས་པ་ནས་འཇོག །དེ་ཐེག་ཆེན་ལམ་
དུ་ཞུགས་པ་དང་སྔགས་ལམ་ལ་ཞུགས་པ་དུས་མཉམ་ཡིན་ཏེ། དེ་ལྟ་བུའི་སེམས་བསྐྱེད་
དེ་སྔགས་ལམ་ཡིན་གྱི། མདོ་ལུགས་རྐྱང་པའི་ལམ་མ་ཡིན་པའི་ཕྱིར། དེར་ཐལ། མདོ་
ལུགས་ལ་ཟུང་འཇུག་དང་རྡོ་རྗེ་འཆང་གི་ཐ་སྙད་མེད་པའི་ཕྱིར། ཚུལ་འདི་ནི་ཀུན་མཁྱེན་
བླ་མས། “བླ་མེད་ལམ་འབྲེལ་ངེས་འབྱུང་བྱང་ཆུབ་སེམས།། བཅོས་མིན་རྙེད་པ་ཚུན་ཆད་
ཚོགས་ཀྱི་ལམ༎” ཞེས་གསུངས་པའི་དོན་ཡིན་ནམ་སྙམ་སྟེ་དཔྱད། རིགས་མ་ངེས་པ་
༡ ཀུན་མཁྱེན་འཇམ་དབྱངས་བཞད་པའི་གསུང་འབུམ། ཁ འཇིགས་བྱེད་རྫོགས་རིམ་རིམ་གཉིས་བུམ་བཟང༌། བཀྲས་འཁྱིལ་དཔར་གསར། ཤོག་
གྲངས་༣༣བ༣

སྔགས་ཀྱི་དོགས་པ་འགའ་ཞིག་བརྗེད་བྱང་དུ་འགོད་པ་སྤོས་མེའི་སྣང་བ།
391
ལ་ཕར་ཕྱིན་གྱི་ཚོགས་ལམ་ཆུང་ངུ་ནས་སྔགས་ལ་ཞུགས་པ་ཡོད་དམ་སྙམ། དེ་ཡན་ཆད་
ནས་འཇུག་པ་མེད་དེ། གསེར་ལྟ་བུའི་སེམས་བསྐྱེད་ཐོབ་ནས་རང་ལམ་དུ་རིགས་ངེས་
པའི་ཕྱིར་སྙམ་སྟེ་དཔྱད་རྒྱུར་མང་བ་འདྲ། སྔགས་ལམ་ལ་ཞུགས་པའི་རྒྱུད་ཀྱི་ལམ་ཡིན་ན་
སྔགས་ལམ་ཡིན་པས་མ་ཁྱབ་སྟེ། དེའི་རྒྱུད་ཀྱི་སོ་ཐར་གྱི་སྡོམ་པ་སོགས་གཞི་གྲུབ་པའི་
ཕྱིར་སྙམ། སྦྱོར་ལམ་རླུང་དབུ་མར་ཐིམ་པའི་བདེ་སྟོང་སྐྱེས་པ་ནས་འཇོག་ཅིང་། རྫོགས་
རིམ་ཐོབ་པ་དང་དུས་མཉམ་པར་གསུངས། དེས་ན་བདེ་སྟོང་ལ་ལྷག་མཐོང་སྦྱོར་ལམ་
དུས་མཉམ་གསུངས་པ་ཡང་ལུགས་འདིར་ཡང་འདྲ་འམ། འདྲ་ན་འདི་དུས་རྟོགས་པ་
རགས་པ་ཐམས་ཅད་ཐིམ་པས་ན་དཔྱད་སྒོམ་ཡིན་ཚུལ་མེད་པས་ལུགས་འདིར་ལྷག་
མཐོང་དཔྱད་སྒོམ་གྱིས་འདྲེན་མི་དགོས་སམ་སྙམ་སྟེ། བསྐྱེད་རིམ་གྱི་ཕྲ་ཐིག་སྐབས་ཇི་
སྙེད་པ་ལ་དམིགས་པའི་ཞི་ལྷག་གཅིག་ཅར་གྲུབ་པ་དེ་ཐུན་མོང་བ་དང་། འདིའི་ཐུན་མོང་
མ་ཡིན་པའི་ཞི་གནས་ཡིན་བྱས་ན་ཀུན་མཁྱེན་བླ་མས། “བརྟན་པ་ཐོབ་ནས་ཕྲ་ཐིག་ལ་
དམིགས་པའི༎ ཤིན་སྦྱངས་དྲངས་ཚེ་ཞི་ལྷག་ཟུང་འབྲེལ་དང༌༎ ཐུན་མོང་མིན་པའི་ཞི་
གནས་ཐོབ་ཅིང་གནས༎” གསུངས་པ་དང་ཤིན་ཏུ་འགྲིག་པ་འདྲ་བས་དཔྱད། ཡང་རྗེའི་
གསུང་རྣམས་ལས་སྔགས་ལ་འཇོག་སྒོམ་གཙོ་ཆེ་བར་གསུངས་པས། རྫོགས་རིམ་གྱི་
བདེ་སྟོང་གི་ཡེ་ཤེས་རྣམས་ཞི་གནས་ཀྱི་སྒོམ་ཁོ་ན་ཡིན་བྱས་ཨེ་ཆོག །ཆོག་ན་བར་ཆད་
མེད་ལམ་སོགས་ཞི་ལྷག་ཟུང་འབྲེལ་མིན་ཟེར་རམ་དཔྱད། ཡང་བསྐྱེད་རིམ་དངོས་གྲུབ་
རྒྱ་མཚོར་ཕྲ་ཐིག་གི་སྐབས་ཇི་ལྟ་ཇི་སྙེད་གཉིས་ཀར་དམིགས་པས་ཞི་ལྷག་གྲུབ་ཚུལ་
ཤིན་ཏུ་གསལ་བས་སྐབས་འདིར་ཚོགས་ལམ་ན་ཇི་ལྟ་བའི་ལྷག་མཐོང་ཡོད་འདྲ། རྫོགས་
རིམ་གྱི་བདེ་སྟོང་གི་ཡེ་ཤེས་ཞི་ལྷག་ཟུང་འབྲེལ་ཡིན་ཞེས་ཀྱང་མཁས་གྲུབ་རིན་པོ་ཆེའི་
༡ ཀུན་མཁྱེན་འཇམ་དབྱངས་བཞད་པའི་གསུང་འབུམ། ཁ འཇིགས་བྱེད་རྫོགས་རིམ་རིམ་གཉིས་བུམ་བཟང༌། བཀྲས་འཁྱིལ་དཔར་གསར། ཤོག་
གྲངས་༣༢ན༥ ལས་བྱུང་བ་ཅུང་མི་འདྲ་སྟེ། “བརྟན་པ་ཐོབ་ནས་ཕྲ་ཐིག་ལ་དམིགས་པས༎ ཤིན་སྦྱངས་ཐོབ་ཚེ་བསྐྱེད་རིམ་དང་འབྲེལ་བའི༎
ཐུན་མོང་ཞི་ལྷག་ཟུང་འབྲེལ་ཐོབ་པ་དང་།། ཐུན་མོང་མིན་པའི་ཞི་གནས་ཐོབ་ཅིང་གནས༎” ཞེས་སོ།

392
གསང་སྔགས་རྡོ་རྗེ་ཐེག་པའི་ས་ལམ་གྱི་རྣམ་གཞག་གཅེས་བཏུས།
རིམ་ལྔའི་ཟིན་བྲིས་ལས་གསུངས་པས། ཞིབ་ཏུ་དཔྱད། ཡང་ཐ་མལ་གྱི་སྣང་ཞེན་ལ་གང་
འཇོག༑ སྣོད་བཅུད་ལ་བདེན་ཞེན་སོགས་འཇོག་གམ། དེ་དག་ཐ་མལ་དུ་འཛིན་པ་འཇོག །
དང་པོ་ལྟར་ན་ཐེག་དམན་པས་ཀྱང་སྤངས་ནུས་པས་སྔགས་ཀྱི་ཐུན་མོང་མ་ཡིན་པའི་སྤང་
བྱར་མི་འཐད་ལ། གཉིས་པ་ལྟར་ན་སྣོད་བཅུད་ཐ་མལ་བ་ཆོས་ཅན། ཁྱོད་འཛིན་པའི་བློ་
སྤང་བྱ་མ་ཡིན་པར་ཐལ། ཁྱོད་ཡོད་པ་ཡིན་པའི་ཕྱིར། བྱས་ན་ཅུང་དཀའ་བར་སྣང་། དེས་
ན་མཁས་གྲུབ་རྗེས་སྣོད་བཅུད་ཐ་མལ་བ་བློ་ལ་སྣང་བ་འགོག་པ་དང་། དེ་དོན་ལ་ཡོད་པ་
འགོག་པ་གཉིས་ཀྱི་ཁྱད་ཤེས་པར་གྱིས་གསུངས་པ་དང་། ཀུན་མཁྱེན་བླ་མས། “རང་དང་
ལྷ་ཡི་སྒོ་གསུམ་ཐ་དད་དུ༎ ‘འཛིན་པའི་ཐ་མལ་སྣང་ཞེན་ཟློག་ཕྱིར་དང་།།”ྃ ཞེས་དང་།
དབང་གི་དག་པ་སོགས་ལ་དཔྱད་ན། སྣོད་བཅུད་ཐ་མལ་དུ་འཛིན་པའི་བློ་བཞག་ཀྱང་
ཆོག་པ་འདྲ་སྟེ། དེ་དག་པའི་སྣོད་བཅུད་བསྒོམ་པ་ལ་གཙོ་བོར་བར་དུ་གཅོད་བྱེད་ཡིན་
པས་སྤང་བྱར་གསུངས་པ་ཡིན་གྱི། སྤྱིར་སྤང་བྱར་གསུངས་པ་མ་ཡིན་པའི་ཕྱིར། དཔེར་
ན་ཐེག་ཆེན་ལ་ལྟོས་ནས་ཐེག་དམན་གྱི་ལམ་སྤང་བྱར་གསུངས་པ་དང་། འདུ་བྱེད་པ་དང་
འདུ་མི་བྱེད་གཉིས་སྤང་བླང་གཉིས་ཀའི་གྲངས་སུ་བགྲངས་པ་བཞིན་ཡིན་ནམ་སྙམ། འོན་
ཀྱང་ཐ་སྙད་ཚད་མ་ཕལ་ཆེ་བ་ཐ་མལ་སྣང་ཞེན་ཡིན་དགོས་པ་ལྟ་བུས་ཐལ་ཆེ་བར་
སེམས༑ སངས་རྒྱས་ལ་སྣོད་བཅུད་ཐམས་ཅད་ལྷའི་རྣམ་པར་འཆར་མི་འཆར་ལ་ཚིག་
འཁྲི་སྣང་ཡང་། སྐྱོན་མེད་དེ། སངས་རྒྱས་ལ་ས་གཞི་ཆུས་གང་བར་སྣང་བར་ཐལ། དེའི་
རྒྱུད་ལ་ཟད་པར་གྱི་ཏིང་ངེ་འཛིན་ཡོད་པའི་ཕྱིར། དེར་ཐལ། ཟད་པར་བཅུ་ཡོད་པའི་ཕྱིར།
ཁྱབ་པ་འགྲིག །དེས་ན་སངས་རྒྱས་ལ་སྣོད་བཅུད་ལྷར་སྣང་བ་སྣང་ཡང་། ལྷར་མི་སྣང་སྟེ།
དེ་ལ་བདེན་གྲུབ་ཏུ་སྣང་བ་སྣང་ཡང་། བདེན་གྲུབ་ཏུ་མི་སྣང་བ་བཞིན་ཡིན་ནམ་སྙམ། སྐྱེ་
༡ ཀུན་མཁྱེན་འཇམ་དབྱངས་བཞད་པའི་གསུང་འབུམ། ཁ འཇིགས་བྱེད་རྫོགས་རིམ་རིམ་གཉིས་བུམ་བཟང༌། བཀྲས་འཁྱིལ་དཔར་གསར། ཤོག་
གྲངས་༣༢ན༣

སྔགས་ཀྱི་དོགས་པ་འགའ་ཞིག་བརྗེད་བྱང་དུ་འགོད་པ་སྤོས་མེའི་སྣང་བ།
393
ཤི་བར་དོ་གསུམ་སྦྱང་གཞིར་གསུངས་པ་ལ་འདི་ལྟར། ཚེ་འདིར་འཚང་རྒྱ་ངེས་ཀྱི་གང་
ཟག་གི་རྒྱུད་ཀྱི་སྦྱང་གཞི་ལ་གང་འཇོག ། འདས་པ་སྦྱངས་མི་དགོས་པར་གསུངས་ལ། མ་
འོངས་པའི་སྐྱེ་ཤི་མེད་པ་ཡིན་པའི་ཕྱིར་ཏེ། སྲིད་པ་ཐ་མལ་པ་ཡིན་པའི་ཕྱིར། བྱས་ན་ཅི་
ཟེར༑ དངོས་གྲུབ་རྒྱ་མཚོར་ཤིན་ཏུ་གསལ་བར་གསུངས་ཀྱང་འདི་ལྟར་འཕངས་ན་ཚིག་
འཁྲི་ཆོད་ངེས་ཀྱི་ལན་ཞིག་ད་དུང་བཙལ་དགོས་པར་སྣང་། བསྐྱེད་རིམ་པའི་ཡིད་ངོའི་ལྷ་
སྐུ་དེ་ཆོས་ཀྱི་སྐྱེ་མཆེད་པའི་གཟུགས་ཡིན་ཟེར་དགོས་པ་འདྲ་ལ། རྟོགས་པ་མཐོན་པོར་
སོང་ན་དབང་འབྱོར་བའི་གཟུགས་ཀྱང་ཡོད་པ་འདྲ་སྙམ་སྟེ་དཔྱད། རྡོ་རྗེ་འཆང་དེ་ལོངས་
སྐུ་དང་། མི་བསྐྱོད་པ་སོགས་སྤྲུལ་སྐུ་ཡིན་ཟེར་དགོས་སམ། ཡང་སངས་རྒྱས་འཕགས་པ་
ལ་རྡོ་རྗེ་འཆང་ཡིན་པས་མ་ཁྱབ་སྙམ་སྟེ། རེག་བྱ་རྡོ་རྗེ་མ་རྡོ་རྗེ་འཆང་མ་ཡིན་པའི་ཕྱིར།
དེར་ཐལ། ཡུམ་ཡིན་པའི་ཕྱིར། མ་གྲུབ་ན། རིགས་ལྔ་ཡབ་ཡུམ་བཞི་མེད་པར་ཐལ་བ་
སོགས་རིགས་པ་དུ་མས་གནོད། དེས་ན་བྱང་ཆུབ་སེམས་འདྲ་རྒྱ་ཆེན་གསུངས་པ་ལྟར།
སྤངས་རྟོགས་འདྲ་ཞིང་ངོ་བོ་གཅིག་མོད་ཀྱང་རྡོ་རྗེ་འཆང་གི་ཐ་སྙད་མི་འཇུག་སྟེ། དཔེར་
ན་རོ་ལངས་མ་འཇིགས་བྱེད་ཡིན་མི་ཟེར་བ་འདྲ་སྙམ། རྡོ་རྗེ་འཆང་དང་མི་བསྐྱོད་པ་ལ་མུ་
བཞི་གསུངས་པ་སྒོམ་པའི་ལྷ་སྐུ་ལ་གསུངས་པ་ཡིན་ཀྱང་། དེའི་རིགས་འདྲ་སྦྱར་ན་སངས་
རྒྱས་ཀྱི་སར་ཡང་རྣམ་པའི་སྒོ་ནས་འཇོག་གམ་སྙམ། འདི་དག་ལ་སྤྲོ་བྱ་མང་ཡང་བཞག་
གོ༑ འབྲས་དུས་ཀྱི་གཞལ་ཡས་ཁང་སོགས་སངས་རྒྱས་ཡིན་ཀྱང་། གང་ཟག་དང་ཤེས་པ་
མིན་ཏེ་གཟུགས་ཡིན་པའི་ཕྱིར། དཔེར་ན་སངས་རྒྱས་ཀྱི་སྐུ་གཟུགས་བཞིན་སྙམ། ཀྱཻ་རྡོ་
རྗེའི་རྣལ་འབྱོར་པས་རྒྱུན་ཞུགས་ཐོབ་པར་གསུངས་པ་དེའི་དབང་མ་ཐོབ་པར་སྔགས་
ལམ་སྒོམ་མི་རུང་ལ། ཐོབ་ནས་རྩ་ལྟུང་མ་བྱུང་ན་སྐྱེ་བ་བཅུ་དྲུག་ཚུན་ལ་འཚང་རྒྱ་བར་
གསུངས་པས། སྔགས་ལམ་ལ་བརྟེན་ནས་འཚང་རྒྱ་བ་ལ་དམན་ལམ་སྔོན་སོང་ཞིག་
འཇོག་དགོས་པས་དཔྱད། འོན་ཀྱང་ལོ་རྒྱུས་ཀྱི་རིགས་ལ་ཚད་ལྡན་གྱི་ངེས་པ་མེད་པས་

394
གསང་སྔགས་རྡོ་རྗེ་ཐེག་པའི་ས་ལམ་གྱི་རྣམ་གཞག་གཅེས་བཏུས།
བརྟག༑ གོང་གི་སྦྱང་གཞི་ལ་བརྟག་པ་མཐའ་བཟུང་གི་སྐྱེ་ཤི་བར་དོ་འཇོག་སྟེ། དེས་ལམ་
མ་བསྒོམས་ན་དེ་གསུམ་འོང་རྒྱུ་ལ། བསྒོམས་སྟོབས་ཀྱིས་ལམ་འབྲས་ཀྱི་སྐུ་གསུམ་གྱི་
ངོ་བོར་བསྒྱུར་བའི་ཕྱིར། དཔེར་ན་སྒྱུ་ལུས་པས་འོད་གསལ་མངོན་དུ་མ་བྱས་ན་འཁོར་
བར་ལྡོག་པར་སྤྱོད་བསྡུས་ལས་གསུངས་པ་ལྟར་བརྟག་པ་མཐའ་བཟུང་དུ་རྗེ་བླ་མས་
གསུང་བ་བཞིན་སྙམ། རྫོགས་རིམ་གྱི་སྦྱང་གཞི་ལུས་ངག་ཡིད་གསུམ་རགས་ཕྲ་ཤིན་ཏུ་
ཕྲ་བ་གསུམ་གྱི་ངག་ཕྲ་བ་དང་ཤིན་ཕྲ་གཉིས་ལ་གང་འཇོག །ཤིན་ཕྲ་ལ་རླུང་ཤིན་ཏུ་ཕྲ་
བའི་གདངས་དང༌། ཕྲ་བ་ལ་དེ་ལས་བྱུང་བའི་རླུང་གཞན་བཅུའི་གདངས་བཞག་ན། “མི་
ཤིགས་ཡི་གེ་མཆོག་གི་རོལ་མོའི་སྒྲ༎ ཨཱ་ལི་ཀཱ་ལིའི་གདངས་སུ་ཤར་བ་རྣམས༎” ཞེས་
དང་༑ རླུང་སྔགས་ཀྱི་དེ་ཉིད་སྐབས་ཀྱི་རིམ་ལྔ་གསལ་སྒྲོན་སོགས་ཀྱི་དགོངས་པར་འགྲིག་
པ་ལྟར་སྣང་ཡང་། འོག་མར་གཞན་གཉིས་བཤད་ཀྱང་གསུམ་པ་ནི། དགོངས་གཞིར་རུང་
ཡང་མདོ་རྒྱུད་འོག་མར་མིན་གསུངས་པ་ལྟར་ཕྲ་རགས་གཉིས་སྦྱོང་བྱེད་མདོ་དང་རྒྱུད་སྡེ་
འོག་མར་ཡོད་དགོས་པས་འགྲིག་དཀའ། དེས་ན་ལུས་ཕྲ་བ་ལ་ཡང་རྩ་རླུང་ཐིག་ལེ་འཇོག་
མི་རུང་བར་འགྱུར་བས་ཁྲིད་ཡིག་ཐམས་ཅད་དང་འགལ་བ་སོགས་ཀྱིས་ཤིན་ཏུ་དཀའ་
བར་སྣང༌། རིམ་ལྔ་ལ་འབྱེད་ཚུལ་ཅི་རིགས་ཡོད་ཀྱང་རྫོགས་རིམ་གྱི་རིམ་ལྔའི་ཐོག་མ་
ངག་དབེན་ནས་འཇོག་པར་གསུངས། དེ་ཡང་ངག་དབེན་དང་དེའི་རིམ་པ་གཉིས་དོན་མི་
གཅིག་སྟེ། ལུས་དབེན་ཐོབ་ནས་ངག་དབེན་ཐོབ་ཕྱིར་དུ་ལམ་སྒོམ་པ་ནས་བཟུང་ངག་
དབེན་མཐར་ཕྱིན་གྱི་བར་གྱི་ལམ་རྣམས་དེའི་རིམ་པར་འཇོག་ཀྱང་ངག་དབེན་ཡིན་མི་
དགོས༑ དེ་བཞིན་དུ་སྒྱུ་ལུས་འཐོབ་ཕྱིར་སྒོམ་པ་ནས་དོན་གྱི་འོད་གསལ་བར་གྱི་ལམ་
རྣམས་སྒྱུ་ལུས་ཀྱི་རིམ་པར་འཇོག་ཀྱང་སྒྱུ་ལུས་མིན་ཏེ། དེ་ཡིན་ན་གཟུགས་ཡིན་དགོས་
པའི་ཕྱིར། དེས་ན་ས་བཅུ་པ་དོན་གྱི་འོད་གསལ་གྱི་རིམ་པ་ནས་འཇུག་གསུངས་པ་ཡིན་
༡ རྗེ་ཙོང་ཁ་པ་བློ་བཟང་གྲགས་པའི་གསུང་འབུམ། ཁ གསུང་ཐོར་བུ། གསང་འདུས་མཆོད་ཕྲེང་། གཙང་དཔར། ཤོག་གྲངས་༢༦༡ན༥

སྔགས་ཀྱི་དོགས་པ་འགའ་ཞིག་བརྗེད་བྱང་དུ་འགོད་པ་སྤོས་མེའི་སྣང་བ།
395
འབྱེད་ཚུལ།
གྱི༑ འོད་གསལ་ནས་འཇུག་མ་གསུངས་པ་ཡིན་སྙམ། ལུས་དབེན་ལ་རིམ་གཉིས་ཀྱི་ཆ་
དབེན་ཚུལ་སོ་སོའི་འཕོ་ཚུལ་རྩ་མདུད་དང་སྦྱོར་ཚུལ། དེ་རྫོགས་རིམ་གཞན་
ལ་དོད་ཐུབ་སྦྱོར་ཚུལ། གཏུམ་མོ་དང་ཐིག་ལེ། རྡོར་བཟླས་ཀྱི་དོད་ཐུབ་མི་ཐུབ་སོགས་
དཔྱད་དགོས་ཀྱང་མིང་ཙམ་ལས་བྲི་བར་མ་སྤོབས་པས། རྗེ་ཡབ་སྲས་ཀྱི་གསུངས་ལ་
ཞིབ་ཏུ་དཔྱད། དབེན་པ་གསུམ་ལ་སྟོང་ཉིད་རྟོགས་པའི་བློས་ཁྱབ་པ་འདྲ་སྟེ། ངེས་པ་སྟོང་
ཉིད་ལ་དྲངས་ནས་སྣང་ངོར་ལྷ་སྐུ་སོགས་ཤར་བའི་ཟབ་གསལ་གཉིས་མེད་ཀྱི་རྣལ་འབྱོར་
ཡིན་པ་རིམ་གཉིས་དང་རྒྱུད་སྡེ་ཀུན་འདྲ་བའི་ཕྱིར། འོན་ཀྱང་བསྐྱེད་རིམ་ལ་ཁྱབ་པ་ཅུང་
མེད་འདྲ་ཞིང་། རྫོགས་རིམ་ལ་ཡང་ཁྱབ་པ་མེད་པས་རིམ་ལྔའི་རང་ལྡོག་གཞི་ལྡོག་སོ་
སོར་འབྱེད་དགོས་པས་ན། དེ་དང་དེའི་རིམ་པ་ཞེས་པ་ལ་གོ་རྒྱུ་ཡོད། དེ་དག་གི་རྒྱུད་ཀྱི་
བྱམས་སྙིང་རྗེ་སོགས་ལམ་ཐུན་མོང་པ་རྣམས་རྫོགས་རིམ་མིན་ཏེ། དེའི་མཚན་ཉིད་མ་